# data[].attributes.body
גידול שוואנומה בעמוד השדרה חוליות L3-L4
Spinal Schwannoma

# data[].attributes.attachment_link.title
תמונת שוואנומה

# data[].attributes.body
עמוד השדרה בגוף האדם מכיל 33 חוליות היוצרות את תעלת חוט השדרה (Spinal Canal). תעלת חוט השדרה שומרת על חוט השדרה ועל העצבים הפריפריים. מתוך חוליות עמוד השדרה יוצאים עצבים פריפריים אשר מעצבבים את כל חלקי הגוף.

חוליות L3-L4 ממוקמות באזור הגב התחתון (lumbar spine) והעצבים היוצאים מחוליות אלו מעצבבים את הגפיים התחתונות ובפרט את אזור הירך האנטריורי והחלק המדיאלי של הרגל.

השוואנומה (SCHWANNOMA) היא גידול, המתפתח במעטפת חוט השדרה (מחוץ לחוט השדרה) על עצב פריפרי של מערכת העצבים ההיקפית (PNS). השוואנומה נקראת כך משום שהיא מתפתחת על תאי המעטפת של העצב, תאי השוואן (schwann cells), ויכולה להימצא לאורך כל עמוד השדרה. השוואנומה מתפתחת לרוב כגידול שפיר.

קצב ההתפתחות הטיפוסי של השוואנומה אִיטי ולכן היא תתגלה לרוב רק לאחר שהגיעה לממדים גדולים יחסית והחלה לגרום לכאבים חזקים.

גידול שוואנומה בחוליות L3-L4 עלול לגרום לכאבים עזים בגב התחתון (lumbar spine) עם הקרנה לרגליים ולפגיעה ביכולת התיפקוד הבסיסי היומי.

מיקרו-כירורגיה (ניתוחים תחת המיקרוסקופ) היא גישה ניתוחית מתקדמת המבוססת על טכנולוגיות רפואיות המאפשרת לבצע ניתוחים תחת מיקרוסקופ. המיקרוסקופ הניתוחי מאפשר למנתח לראות טוב יותר פרטים זעירים בשדה הניתוח באמצעות הגדלה גדולה (פי 5-25) ותאורה חזקה. מיכשור מיקרו-כירורגי עדין במיוחד ומאפשר  לנתח בדיוק רב גם מבנים עדינים וזעירים מאוד בגוף האדם.
יתרונו של ניתוח זה, הוא ביכולת להוציא את הגידול במלואו מבלי לפגוע בעצבים הרבים באזור בעקבות המיכשור המיקרו-כירורגי העדין.

# data[].attributes.headline
פרטים דמוגרפיים

# data[].attributes.subject
פרטים דמוגרפיים

# data[].attributes.body
א.ק נער בכיתה י"ב בן 17, בריא בדר"כ, בן להורים גרושים.

בזמנו הפנוי נהנה מצילום ואימונים, מבצע אימוני התנגדות על בסיס שבועי בתחום הקרוספיט מזה 4 שנים.

# data[].attributes.headline
פרטים על מצב בריאות המרואיין

# data[].attributes.subject
פרטים על מצב בריאות המרואיין

# data[].attributes.body
טרם גילוי הגידול של המרואיין לא אובחנו בעיות חריגות בריאותיות.
לפני כשנה א. התעורר באמצע הלילה עם כאבים עזים לאורך רגליו. הכאבים נמשכו והתגברו במשך כחודש וחצי בייחוד בלילה, יחד עם זאת דיווח על עייפות וחולשה. א. ניגש לרופא משפחה שהפנה אותו ישירות לבדיקת MRI של הראש וחוט השדרה. בתוצאות הMRI התגלה כי סובל משוואנומה בין חוליות L3 4L. הוסבר לא. שכאביו לא יחלפו אלא אם יתבצע ניתוח להסרת הגידול. מרגע גילוי השוואנומה, תוך שבוע נקבע ניתוח להסרת הגידול. טרם הניתוח הוסברו לא. הסכנות האפשריות שעלולות לקרות במהלך הניתוח כגון פגיעה מוטורית וסנסורית מקו המותן ומטה.
א. נותח ע"י פרופסור קונסטנטיני, ועבר את הניתוח בהצלחה .

שיקומו של המרואיין כלל טיפולי פיזיותרפיה נשימתית ושיקומית שנמשכו כחודש, יחד עם נטילת משככי כאבים.

# data[].attributes.headline
תיאור תמציתי של מהות הבעיות הרפואיות העיקריות של המרואיין

# data[].attributes.subject
תיאור תמציתי של מהות הבעיות הרפואיות העיקריות של המרואיין

# data[].attributes.body
א. עבר את הניתוח בהצלחה, כיום מתנהל עצמאית לחלוטין. חש כאבים באזור הגב התחתון (באזור חוליות L4-L5) לאחר ישיבה ממושכת של כשעתיים ומעלה.
בנוסף, מדווח על כאבי גב בעת הליכות ממושכות ובזמן סחיבת תיק שאינו בעל 2 רצועות. מלבד כך, שב לבצע את אותם האימונים שביצע טרום הניתוח בעצימות בינונית.

# data[].attributes.headline
טיפול שיקומי

# data[].attributes.subject
טיפול שיקומי

# data[].attributes.body
השיקום של א. התחלק ל-2 סוגי פיזיותרפיה:
1. פיזיותרפיה נשימתית- למשך שבוע. א. קיבל משימה יומית של נשיפה לתוך "ball breathing exerciser". התבקש לבצע זאת כמה שיותר פעמים ביום.
2. פיזיותרפיה יומית- במשך כחודש ביקר את המרואיין פיזיותרפיסט מטעם בית החולים שעבד עימו על פעולות בסיסיות כמו מעבר משכיבה לישיבה, הליכה במדרגות וכו'.

# data[].attributes.headline
מבנים אנטומיים ותפקודם

# data[].attributes.subject
מבנים אנטומיים ותפקודם

# data[].attributes.body
השוואנומה הוסרה מבין חוליות L3-L4, ההסרה בוצעה בניתוח מיקרוכירורגי אל בין עצבי הקאודה (cauda equina) תוך הפרדת הארכנואיד (Arachnoid) בהצלחה ללא פגיעה בעצבים באזור.

כיום ליקוי קל בכוח השרירים באזור הגב והרגליים וליקוי קל בתנועות כפיפה ופשיטה בעמוד השדרה (FLEXION-EXTENSION).

# data[].attributes.body
כאבים בהליכה ובישיבה ממושכת. קושי בנשיאת משקל על הגב. ירידה במצב רוח.

# data[].attributes.body
שגרה: נמנע מטיולים משפחתיים/חברתיים בשל ההליכה המרובה.

מבחינה תעסוקתית: נמנע מעבודות אשר כוללות בתוכן עבודה פיזית, מחשש שהכאבים יתגברו.

צבא: א. לא עבר ועדה רפואית בשל מצבו הרפואי, זאת מחשש שהגידול עלול לחזור. כיום מנסה להתגייס כמתנדב.

# data[].attributes.headline
גורמים סביבתיים

# data[].attributes.subject
גורמים סביבתיים

# data[].attributes.body
מעכבים:
* המרואיין תלמיד בבית ספר, ההתניידות והישיבה הממושכת בשיעורים הקשו עליו באופן יום-יומי.
* פרידה מבת הזוג בזמן השיקום שהשפיעה על מורלו.

תומכים:
* מעלית בביתו.
* כרית מותאמת אישית עבור השינה.
* מקלחת בעלת מקום ישיבה ומשענת.
* משפחה תומכת מהם שאב כוח להתקדם.
*סגל בית הספר הגיע לביקורים ולמידה בכדי לשמור אותו ברצף הלימודי.

# data[].attributes.headline
גורמים אישיים

# data[].attributes.subject
גורמים אישיים

# data[].attributes.body
מעכבים:
* חושש שלא יוכל להתגייס לצבא בעקבות מצבו.
* חשש לאבד את הכושר שלו בתחום האימונים.

תומכים:
* מוטיבציה גבוהה לשיקום.
* המרואין סיפר את סיפורו ברשתות החברתיות וזכה לאהדה ואמפתיה שהעלו לו את המוטיבציה לשיקום.

# data[].attributes.headline
הקשר בין ICF לתפקוד המרואיין

# data[].attributes.subject
הקשר בין ICF לתפקוד המרואיין

# data[].attributes.body
יחד עם הכאבים שנותרו בתקופת ההחלמה שלאחר הניתוח, המרואיין העיד על ירידה במצב רוחו מרגע ביצוע הניתוח. לאחר שחש כאבים באזור הגב והרגליים, המרואיין פנה לרופא שחשש שמדובר בכאב גב כתוצאה מגידול. לאחר בדיקת MRI התגלה שאכן מדובר בגידול שמקרין לגפיים התחתונות. כיום, כשנה לאחר הניתוח המרואיין עדיין מדווח על קושי בביצוע כפיפה ופשיטה מלאים בגב יחד עם קשיים בישיבה והליכה ממושכת. כתוצאה מהמגבלות הללו ייתכן ולא יוכל להתגייס לצבא. מצב רוחו ירד לאורך תקופת ההחלמה. המרואיין מדווח כי חזר להתאמן אך לא בעצימות ובתדירות בהן היה מתאמן בעבר.

ישנם מספר גורמים אישיים וסביבתיים שתומכים בהחלמתו, ביניהם המוטיבציה הגבוהה להחלים באופן מלא ולחזור לספורט, משפחתו וחבריו הקרובים שמעודדים אותו ותומכים בו.

מאידך, מדווח על מספר גורמים אישיים וסביבתיים שמעכבים את החלמתו ביניהם הפחד שהכאב בגבו לא יעבור ולא יוכל להתגייס לצבא.

# data[].attributes.body
1.לאחר ניתוח, המטופל צריך לסגל את היכולת לבצע פעולות בסיסיות מחדש (להתלבש, לנעול נעליים ועוד). האם נכון שיסגל את היכולות הללו באופן עצמאי או שמא על הפיזיותרפיסט ללמד אותו לבצע את אותן פעולות ע"פ פרוטוקול ברור?
2.המרואיין לא הופנה לטיפול פסיכולוגי בשום שלב. נשאלת השאלה, האם לפיזיותרפיסט יש את הכלים הנדרשים להתמודד ולטפל במצבו הנפשי של המטופל כתוצאה מתהליך השיקום, או שמא מטרתו העיקרית של הפיזיוטרפיסט היא סיום השיקום הפיזי בלבד?

# data[].attributes.headline
ביביליוגרפיה

# data[].attributes.subject
ביביליוגרפיה

# data[].attributes.body
Georgiev GK, Todorov IV, Shamov TP, Krushovenski IV, Fakirova AD, Ilcheva BN, Georgiev IT, Georgiev ND, Prandjev VS, Eftimov TN. L3 rootlet recurrent melanocytic schwannoma - case report and literature review. Folia Med (Plovdiv). 2021 Jun 30;63(3):448-456. doi: 10.3897/folmed.63.e55295. PMID: 34196157.

Kagaya, Hitoshi MD; Abe, Eiji MD; Sato, Kozo MD; Shimada, Yoichi MD; Kimura, Atsushi MD. Giant Cauda Equina Schwannoma: A Case Report. Spine: January 15, 2000 - Volume 25 - Issue 2 - p 268

https://www.tasmc.org.il/Articles/Orthopedic-Oncology/Pages/malignant-nerve-tumors-and-schwannoma.aspx - ד״ר אמיר שטרנהיים

Jeon JH, Hwang HS, Jeong JH, Park SH, Moon JG, Kim CH. Spinal schwannoma; analysis of 40 cases. J Korean Neurosurg Soc. 2008 Mar;43(3):135-8. doi: 10.3340/jkns.2008.43.3.135. Epub 2008 Mar 20. PMID: 19096620; PMCID: PMC2588243.